**Uznesenie č. 41/2019**

**zo dňa 19.09.2019**

Obecné zastupiteľstvo po prerokovaní materiálu

**A. B e r i e n a  v e d o m i e**

žiadosť Ignáca Bobku a Mgr. Alexandry Bobkovej, bytom Bobrovec 137, 032 21 Bobrovec o odkúpenie časti obecného pozemku - parcely EKN č. 1464/1, vedenej na LV 1540, k.ú. Bobrovec - vlastník Obec Bobrovec (parcela CKN č. 223/2 – nemá založený list vlastníctva).

**B. D á v a  p r e d b e ž n ý s ú h l a s**

na odpredaj časti obecného pozemku - parcely EKN č. 1464/1, vedenej na LV 1540, k.ú. Bobrovec - vlastník Obec Bobrovec.

K schváleniu odpredaja predmetnej nehnuteľnosti obecným zastupiteľstvom je potrebné doložiť geometrický plán. K zameraniu žiadateľ prizve zástupcu obce. Odpredaj podlieha schváleniu obecným zastupiteľstvom ako prípad hodný osobitného zreteľa podľa § 9a ods. 8 písm. e) zákona 138/1991 Zb. o majetku obcí v platnom znení.

**Zdôvodnenie:** Jedná sa o časť nehnuteľnosti (parcela CKN č. 223/2 – nemá založený list vlastníctva) - parcely EKN č. 1464/1 - LV 1540 k.ú. Bobrovec vo vlastníctve obce. Parcela je situovaná pri parcelách **CKN č. 222** (pozemok, na ktorom je postavená bytová budova označená súpisným číslom) a **CKN 223/3** (pozemok, na ktorom je dvor), LV č. 2614, k.ú. Bobrovec, ktoré sú vo vlastníctve žiadateľov. Parcela je situovaná v oplotení žiadateľov a z tohto dôvodu predmetný pozemok je pre obec z hľadiska ďalšieho rozvoja nevyužiteľný.

**Hlasovanie:**

Volení poslanci OZ v Bobrovci: 9

Prítomní poslanci: 8

**Za: 8**

Proti: 0

Zdržal sa: 0

 Ing. Ladislav Sedlák, PhD.

 starosta obce